NaiveNeuron/SloPal huggingface dataset:
Blanár, Juraj, podpredseda NR SR (2023-06-27):
Pán poslanec Kučera s faktickou poznámkou.
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 143 poslancov. Návrh sme schválili. Pristúpime teraz k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 333. Prosím pána Dušana Bublavého, aby z výboru pre verejnú správu a regionálny rozvoj informoval Národnú radu a navrhoval jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 333.)
Pellegrini, Peter, podpredseda NR SR (2020-05-13):
Ďakujem pekne aj ja vám, kolegyne, kolegovia, že sme to uzavreli ešte dnes večer. Teraz je vás tu toľko, že až nemám odvahu sa spýtať, kto sa chce prihlásiť ústne. Z taktického hľadiska by to bolo asi lepšie zajtra, ale dal som takú, samozrejme, taký prísľub, takže sa pýtam teraz, kto sa hlási do rozpravy ústne? Končím možnosť prihlásiť sa do rozpravy ústne. Posledný pán poslanec Kuffa. Kolegyne, kolegovia, zajtra ráno sme si odhlasovali, že budeme začínať bodom... (Reakcia z pléna.) Koľko? Tak pán Taraba ešte? No dajte, tam ste teraz, tak dobre, tak berem, že týchto šesť poslancov, tak ako sú uvedení teraz na tabuli s tým, ale že pán Taraba bude zaradený ako posledný na konci a budeme začínať pani poslankyňou Andrejuvovou. Ale odsúhlasili sme si, že ráno o deviatej budeme prerokovávať bod pani podpredsedníčky vlády Remišovej. Po prerokovaní toho bodu sa vrátime naspäť k ústnej rozprave o správe pani ochrankyne ľudských práv a potom budeme pokračovať, myslím, správou o ombudsmanke pre deti. Ďakujem veľmi pekne ešte raz za ústretovosť. Vidíme sa zajtra o deviatej, začínajúc bodom pani podpredsedníčky Remišovej. Ďakujem. (Prerušenie rokovania o 19.30 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR, prezidentka SR, predstavitelia iných štátnych orgánov) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Podmanický, Ján, poslanec NR SR (2012-08-08):
Pán predseda, teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, a gestorský výbor ho prerokovali v termíne ihneď. Pán predseda, dajte hlasovať o tomto návrhu.
Bugár, Béla, podpredseda NR SR (2017-10-12):
Nech sa páči, prez...
Kuffa, Štefan, poslanec NR SR (2015-03-11):
Ďakujem za slovo. Škola, tak aby dávala nádej tým svojim absolventom, aby predovšetkým obstáli vo svojom živote, ale aby bola podľa možností také väčšie prepojenie medzi tou teóriou a praxou, ktorá stále mi tu absentuje v našej krajine. To je jeden rozmer. Veľakrát máme študijné odbory, ktoré naozaj, jednoducho o ne nemá trh práce záujem. To nie je len stredné školstvo, ale to sú aj vysoké školy u nás na Slovensku. Ale predovšetkým, aby tí ľudia dokázali v živote obstáť. To nie je len otázka informácií a vedomostí, ale pomáhať v podstate rodičom a rodine vychovávať a formovať osobnosti. Aby ten človek dokázal obstáť. To, že je problém so zamestnaním trebárs u nás, tak je to aj, aj vo svete, aj v Európe, aj v iných krajinách, ale škoda je to. A mne to je veľmi ľúto, koľkokrát absolventi škôl a aj tých vysokých škôl odchádzajú do zahraničia a robia aj o dva, o tri stupne menšiu kvalifikáciu len preto, že u nás nemajú tú prácu. Chcem poďakovať zároveň aj predkladateľom tohto návrhu zákona, tak ako kolega to robil, že v podstate tie názvy tých stredných škôl, že sa nemenia. Ono to meno školy je veľmi veľavravné a buduje sa cez celé roky až desiatky rokov, dokonca aj generácie. A nie je jedno, ako sa škola bude volať. Tak ako to bolo spomenuté už v priebehu aj rozpravy, to monitorovanie tých škôl si tí samotní rodičia robia, aj samotní tí študenti. A kde je dobrý chýr o tej škole, a to buduje sa to meno, a to je aj cez ten názov, tak tí rodičia s radosťou dávajú tie svoje deti do takýchto škôl... (Vystúpenie prerušené časomerom).
M. Číž, podpredseda NR SR: (2007-10-23):
Teda, pán minister Valentovič, už niekoľkokrát teraz, nech sa páči, máte slovo a poprosím vás, aby ste odôvodnili vládny návrh zákona. Prepáčte, pán minister, procedurálny návrh pán poslanec Janiš.
Pellegrini, Peter, predseda NR SR (2015-03-12):
Ďakujem veľmi pekne, pán predseda. Ešte pred tým, ako budeme pokračovať odpoveďami členov vlády, mi dovoľte vás informovať, že na 16.30 hod. zvolávam poslanecké grémium do zasadacej miestnosti tu za mnou. Prvá otázka na člena vlády je od pána poslanca Jozefa Mikloška, je to otázka na ministra spravodlivosti Tomáša Boreca, ktorého zastupuje pán minister vnútra Kaliňák a otázka znie: „Výbor Národnej rady Slovenskej republiky pre ľudské práva a národnostné menšiny obdržal podnet od predsedu Správnej rady ÚPN na odvolanie predsedu Dozornej rady ÚPN Dr. Juraja Hamuláka, PhD., v ktorom sa uvádza a podrobne zdôvodňuje, že neplní poslanie, ktoré mu bolo zverené zákonom, neprispieva k lepšiemu fungovaniu ÚPN, pri výkone svojej funkcie uprednostňuje osobné záujmy pred záujmami ÚPN. Tento rok mu končí mandát. Podľa § 14 ods. 1 zákona o pamäti národa v Dozornej rade jedného člena vymenúva a odvoláva minister spravodlivosti SR. Mienite asistenta poslanca Kolesíka pána Hamuláka vymenovať za týchto okolností do funkcie člena Dozornej rady ÚPN?“ Nech sa páči, pán minister. Potom nám oznámte ukončenie svojej odpovede. Ďakujem.
Laššáková, Jana, podpredsedníčka NR SR (2014-05-28):
Na vystúpenie pána poslanca s faktickými poznámkami šiesti páni poslanci. Nech sa páči, pán poslanec, končím možnosť prihlásiť sa s faktickými poznámkami. Nech sa páči, pán poslanec Uhliarik.
Shahzad, Silvia, poslankyňa NR SR (2016-12-07):
Vážený pán predseda, vážené pani poslankyne, vážení páni poslanci, v súlade s § 73 zákona o rokovacom poriadku som bola určená výborom Národnej rady pre sociálne vreci za spravodajkyňu k návrhu zákona, ktorý je uvedený pod tlačou 291. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákona. Pán predseda, otvorte, prosím, všeobecnú rozpravu.
Kyselica, Lukáš, poslanec NR SR (2023-05-03):
Ďakujem veľmi pekne. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Hort, Milan, podpredseda NR SR (2011-03-31):
Ďakujem. Pani poslankyňa, je záujem o doplňujúcu otázku? Zapnite, prosím vás, mikrofón pani poslankyni Cibulkovej.
Galko, Ľubomír, poslanec NR SR (2017-05-16):
Ďakujem pekne. Ja túto príležitosť využijem na to, aby som hneď na začiatok povedal, že by som poprosil technikov, aby sa mi pozreli na zariadenie, lebo už druhýkrát som sa musel prihlasovať od suseda. Nedokážem sa prihlásiť k faktickej poznámke. A teraz k tomu, čo si hovoril, pán kolega Dostál. Ono to bolo totižto tak, ja myslím, že to môžem povedať, sme tu v takom komornom prostredí, ja som bol osobne za našimi kolegami z koalície s našou iniciatívou plus 0,1 % HDP ročne až teda do tých dvoch percent a oni mi dali najavo, že teda je to také problematické, že to neprejde. Ja im hovorím, chlapi, tak urobme teda aspoň nejakú spoločnú deklaráciu. A oni ju rýchlo urobili a zabudli nás k tomu prizvať. Ale nebudeme predsa my akože nejakí vzťahovační alebo niečo také, myslím si, že treba oceniť, že si osvojili tento náš nápad. Určite, keby sme boli my do toho involvovaní nejakým spôsobom, tak by som určite trval na tom, aby tá deklarácia nebola taká všeobecná, aby bola konkrétnejšia. Ale každopádne ako taký prvý krok k tomu, aby sa vôbec o problémoch obrany začalo rozprávať, aby sa začali riešiť, to môžeme privítať, ale teda s napätím budeme očakávať na tú júnovú schôdzu, kde bude predložený ten náš návrh. Ten predložíme 26. mája. To znamená deň po tom, ako sa uskutoční summit prezidentov aj za prítomnosti amerického prezidenta. To znamená, budeme vidieť v praxi budúci mesiac, že ako to myslia kolegovia s podporou obrany vážne. Ďakujem pekne.
Sulík, Richard, predseda NR SR (2011-05-19):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne. Dvaja rečníci. Uzatváram možnosť sa prihlásiť do rozpravy. Pán Rafaj, máte slovo.
Beblavý, Miroslav, poslanec NR SR (2018-10-24):
Ďakujem pekne. No, ak bude odhlasovaný tento ústavný zákon s tým pozmeňovacím návrhom, ktorý bol predložený, tak sa naozaj zásadne zmení politická situácia na Slovensku, pretože ak doteraz platilo, že mohla táto snemovňa koaličnou väčšinou zvoliť, koho chcela, na Ústavný súd, ale vedeli sme takisto, že prezident Kiska, ale aj prezident Mistrík, ale napríklad aj prezident Lajčák nevymenujú každého na Ústavný súd, pretože to sú ľudia, ktorí sa predsa len trošku dávajú pozor na svoje meno, tak tento ich z toho vynecháva. Tento návrh zabezpečuje, že ľubovoľný politický kšeft, ktorý tu spravíte, vám prejde, a pre istotu, ako už bolo povedané, máte ho dokonca dvojito poistený, a to tým dvojičkovým systémom pri normálnej väčšine a ešte aj voľbou predsedu v pléne Ústavného súdu. Takže keď som pred pár týždňami povedal v televízii, že idete vydláždiť cestu Robertovi Ficovi na Ústavný súd, tak ma pán Číž skoro opľul, zaškrtil a prizabil v tom priamom vyhlásení. Dneska to v priamom vyhlásení a vysielaní robíte vy. Druhá vec, čo chcem povedať, je, že ak si niekto myslí, že keď viete dať dokopy 98 hlasov na takúto verejnú hanbu, že si nebudete vedieť dať dokopy 90 hlasov na tajnú hanbu, kde nebude možné na nikoho ukázať, tak ten, kto to hovorí, trpí obzvláštnou mierou politickej naivity. A posledná vec, aby som nebol len negatívny, chcem povedať jednu pozitívnu vec, vždy je lepšie vedieť, kto sa dá kúpiť, pred voľbami ako po nich. To už sme tiež zistili. Ďakujem.
Danko, Andrej, predseda NR SR (2018-02-09):
Ďakujem. Pán poslanec Osuský.
Šimečka, Michal, podpredseda NR SR (2024-01-11):
Ďakujem veľmi pekne. S faktickou ako prvý pán poslanec Krajčí.
Jurinová, Erika, podpredsedníčka NR SR (2014-12-09):
Ďakujem pekne, pán predsedajúci. Ja by som na záver tak isto chcela podporiť tento návrh. Bola by som veľmi rada, ak by sa podarilo, aby prešiel do druhého čítania a tam možno aj nejaký pozmeňovacím návrhom upraviť sporné miesto, ak sa tam vôbec nejaké nájde. Na prvé pozretie alebo počutie som takéto miesto v naozaj nekonfliktnom návrhu zákona nenašla. Takže plne podporujem iniciatívu navrhovateľov.
Kvasnička, Marián, poslanec NR SR (2014-12-11):
Mne sa tá diskusia, ktorú spustil pán Krajcer, kolega, aj Viskupič Jofo, aj keď sa v niečom prekrývajú, zdá síce pekná aj intelektuálne zaujímavá, aj racionálna z hľadiska potrieb fungovania verejnoprávneho média, nič menej po schválení rozpočtu mi to príde také veľmi platonické a tristné úsilie, ktorého výsledkom bude nič. Samozrejme, spôsob, akým funguje, akým je platená RTVS, nie je dobrý. Mne sa ale zdá trošku radikálny aj ten spôsob, ktorý navrhuje kolega Krajcer, najmä v tom paradoxe, ktorý spomínal, že nejde mi to totiž do hlavy, že viac štátu znamená viac nezávislosti. Ako skôr mám podozrenie, aj keď sme sa o tom bavili na poslaneckom klube KDH, či tam nie sú riziká v zmysle monopolizácie toho štátneho priestoru aktuálnou vládnou garnitúrou. Ja viem, že číselne alebo matematicky v tom rozpočte, keď sa taxatívne stanoví výška, ktorá pôjde zo štátneho rozpočtu, uvádzal, myslím, to percento uvádzal kolega Krajcer, tak nie je garanciou, že tá televízia sa vyhne akýmkoľvek politickým vplyvom ešte viac než teraz. Jofo, k tomu, čo si hovoril o tej dramaturgii. Áno, to spravodajstvo zaiste má rezervy, aj ten drajv diskusný. Ale vidíš, napriek tomu dokážu prežiť relácie a formáty, ktoré sú dlhodobo kritizované napríklad niektorými poslancami SMER-u, ako je napríklad Lampa, ktorá je dosť kontroverzná a ten priestor objektivizuje. Tak isto sa podstatne zlepšila, ja nemám potrebu obhajovať pána riaditeľa Miku, ale filmová ponuka, dramaturgia filmov v prime time. Akože ja naozaj si dneska viem viac vecí nájsť a sa stávam výlučne... (Prerušenie vystúpenia časomerom.)
Bugár, Béla, podpredseda NR SR (2018-06-13):
Ďakujem pekne. Teraz dávam slovo spoločnému spravodajcovi, predsedovi výboru pre zdravotníctvo poslancovi Zelníkovi, ktorého ale tu nevidím. Kľud, pomaly, pomaly, pán poslanec, lebo už sme mali úraz. Takže pán poslanec ako predseda výboru bude nás informovať o výsledku prerokovania tohto návrhu, nech sa páči.
Taraba, Tomáš, poslanec NR SR (2023-05-17):
Riešime teraz zákon, aby deti, ktorých rodičia nechcú, aby boli kontaktované v školách s toxickým homosexuálnym, akýmkoľvek programom alebo akoukoľvek deviáciou, aby im nebola tlačená do hláv úchylná sexuálna výchova, aby mali právo sa toho nezúčastňovať. To je úplne v poriadku. Ja to podporujem, je to dobrá iniciatíva. Ale tomu niečo predchádza. Tomu predchádza to, že vy ste zaprasili naše školy kadejakými mimovládkami, ktoré tam tento obsah dotiahli, ktoré dostali milióny na to, aby natlačili tie perverzné knihy a dávali to tam tým deťom. Ja sa pýtam, nemá každé dieťa právo vyrastať v normálnom prostredí v slovenských školách? Prečo nevyprášite z tých škôl túto agendu celú, ako je. Veď toto je naša povinnosť, aby žiadne dieťa nebolo s týmto konfrontované, aby takí úchyláci ako zástupca Európskej komisie, ktorý nás považuje za zdegenerovaný národ len preto, že neveríme v tých 75 vlajok. To, že nejaká von der Leyenová si dovolí tu mať zástupcu, ktorý nám tu nadáva Slovákom do toho, že čo je a nie je naša vlastná prirodzenosť, tak toto je problém. To znamená, že príjmime tento zákon, ale ja sa pýtam, čo tie deti, ktorých rodičia nevedia tú jednu hodinu, aj keď ich budú chcieť vytiahnuť z tej školy, nebudú ich kam mať dať. Čo s tými potom deťmi? To znamená, riešme podstatu. A podstata je, že tieto úchylné predmety do slovenského vzdelávacieho systému nepatria. A tento chudáčik v prvej lavici čo sedí Heger, teraz, ktorý lozil po tých školách, jemu sme tiež dovolili tam chodiť do Rimavskej Soboty. Čo tam čo hľadal? Kto bol naňho zvedavý. On, ktorý tu nechal transgender vyhlášku. To znamená, toto sú tí ľudia, ktorých treba riešiť. A primárna vec, ktorá je, odstráňme tento obsah zo škôl. Potom môžme riešiť... (Prerušenie vystúpenia časomerom.)
Kollár, Boris, predseda NR SR (2023-05-09):
Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa chce niekto z poslancov, či chce niekto s poslancov vystúpiť v rozprave. Ďakujem pekne, končím možnosť prihlásenia. Prihlásil sa jeden pán poslanec Milan Vetrák, nech sa páči, máte slovo. [Opätovné otvorenie rozpravy o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1467.]
Ondruš, Branislav, poslanec NR SR (2011-12-01):
Ďakujem pekne, ďakujem pekne, pán podpredseda. Ďakujem pekne, Peter, za to vystúpenie a za to, že naozaj si podložil aj jasnými argumentmi to, za čo sme včera boli s Jožom Burianom označení, za akýchsi lobistov v tomto parlamente. A ja by som rád zopakoval, že aj to, čo si hovoril, aj to, čo včera si sa usiloval povedať, je to, že myslím si, že ak máme robiť nejaké zmeny v daňovom systéme, tak určite by sme mali robiť také zmeny, aby sme okrem iného podporovali investovanie a hlavne reinvestovanie ziskov naspäť do podnikov, a to, aby podniky investovali svoje peniaze, ktoré majú, do rozširovania výroby, rozširovania pracovných miest, do modernizácie, čím si dlhodobo udržateľným spôsobom zvyšujú konkurencieschopnosť, lebo neustále daňovým dumpingom jednoducho nebudeme schopní dostatočne udržiavať konkurencieschopnosť Slovenska na tom medzinárodnom trhu a v dlhodobom horizonte sa jednoducho takáto politika nikdy nevypláca, a naopak, vráti sa nám ako bumerang naspäť. Takže aj z tohto hľadiska chcem opäť povedať, že myslím si, ak daňový systém je nastavený tak, že podporuje investovanie, tak je to dobré a nie zlé. A nemali by sme takéto veci z daňového systému vyhadzovať. Ďakujem, pán podpredseda.
Podmanický, Ján, poslanec NR SR (2018-10-24):
V rozprave boli podané tri pozmeňujúce a doplňujúce návrhy. Najskôr budeme hlasovať o pozmeňujúcich návrhoch zo spoločnej správy, ktorá obsahuje šesť pozmeňujúcich a doplňujúcich návrhov. Na návrh pána poslanca Ľubomíra Vážneho hlasujeme samostatne o bodoch 1 a 4 spoločnej správy s odporúčaním gestorského výboru schváliť.
Pčolinský, Peter, podpredseda NR SR (2022-11-29):
Ďakujem pekne. Otváram rozpravu. Do rozpravy som dostal jednu písomnú prihlášku pána poslanca Jána Mičovského, ale pred ním ešte požiadala o slovo pani navrhovateľka. Nech sa páči.
Bobík, Jozef, poslanec NR SR (2015-06-18):
Ďakujem. No myslím si, že kolega Fecko vystúpil dobre a vcelku trefne naznačil nedostatok toho navrhovaného riešenia, aj keď, samozrejme, asi každý tu vníma, že pracovné miesta na Slovensku sú potrebné, ale tí, ktorí toto riešenie obhajujú tak dosť nekriticky, v zásade aj dosť nekriticky prehliadajú nečinnosť či už agentúry SARIO alebo vlády, lebo ak či Česi, CZECH POINT alebo nejaká poľská štruktúra má pripravené takéto územia, nám nič nebráni urobiť to isté, aby sme to mali. A nechcem opakovať nejaké príklady východoslovenského mesta, kde pripravilo dva priemyselné parky. A tam piati zahraniční investori fungujú a rozširujú výroby. Tak to len preto existuje, že to mesto sa dlhodobejšie snažilo a vytvorilo také podmienky pre investorov, že prišli až tam, napriek tým všetkých nevýhodám, ktoré východné Slovensko má. A toto riešenie, ktoré sa tu navrhuje, má jedno ďalšie nevýhodné riešenie, práve napríklad pre východné Slovensko. Ak by si dal niektorý z kolegov, ktorí tak obhajujú toto riešenie, za námahu a zistil by, koľko zamestnancov napríklad z východného Slovenska pracuje vo Volkswagene, pracuje v automobilke KIA a v automobilke PSA v Trnave, tak potom by ste videli, ako sa vyľudňujú vlastne tieto východoslovenské doliny len z toho dôvodu, že na východnom Slovensku adekvátna práca nie je. Čiže potom už z toho nasledujú potom sociologické problémy, kde sa delia rodiny a tak ďalej a tak ďalej, čo určite nie je pre Slovensko žiaduce. Takže dobrá myšlienka, ktorá tu za tým určite je, vlastne je sprevádzaná takými nekoncepčnosťami a dlhodobou nečinnosťou a aj určitou... (Prerušenie vystúpenia časomerom.)
Grendel, Gábor, podpredseda NR SR (2020-03-25):
Pán poslanec Susko.
A. Slafkovský, poslanec: (2001-09-11):
J. Migaš, predseda NR SR: Prezentujme sa a hlasujme. Hlasujeme o návrhu, ktorý predniesol v rozprave pán podpredseda Národnej rady, nepokračovať v rokovaní v druhom čítaní. Hlasujeme. (Hlasovanie.) Prítomných je 123 poslancov, za 49, proti 48, zdržalo sa 22, nehlasovali 4. Konštatujem, že uvedený návrh pána poslanca sme neschválili. Nech sa páči, teraz prvé hlasovanie podľa § 73 ods. 3 zákona o rokovacom poriadku. Nech sa páči.
Viskupič, Jozef, poslanec NR SR (2012-11-06):
Ďakujem. Kolegyne, kolegovia, stručne, najviac vecných poznámok zaznelo od pána, pána poslanca Martvoňa a ja by som chcel iba zhrnúť, že iniciatívu o iniciovaní individuálneho poslaneckého prieskumu je (Prerušenie vystúpenia predsedajúcou.)
Martvoň, Anton, poslanec NR SR (2014-06-05):
Ďakujem pekne všetkým kolegom za konštruktívne vystúpenie. Chcel by som ešte zareagovať na pána poslanca Mikloška. Pán poslanec, plne s vami súhlasím. Mnohokrát našim občanom v Slovenskej republike nezostalo už nič iné, iba ten byt, ktorý majú už splatený, dlhé roky ho splácali a majú to jediné vlastníctvo, ktoré majú, nejakej nehnuteľnosti. A našou úlohou, myslím si, všetkých tu v parlamente, je prispieť k tomu, aby to málo, čo mnohí naši občania majú, a to je vlastný byt, ktorý, po ktorom teda mnohé roky a dlhé roky túžili a splácali si ho, aby oň potom neprišli cez pochybné aktivity niektorých skupín alebo niektorých správcovských spoločností. Toľko z mojej strany. Ďakujem.
Hrnčiar, Andrej, podpredseda NR SR (2017-03-29):
Pán poslanec Hrnko.
Pellegrini, Peter, predseda NR SR (2024-02-08):
Prosím, budeme hlasovať o bode 2 pozmeňujúceho návrhu pána poslanca Polláka. Prosím, prezentujme sa a hlasujme. (Hlasovanie.) 138 prítomných, 19 za, 77 proti, zdržali sa 41, nehlasoval 1. Návrh nie je schválený.
Tomáš, Erik, poslanec NR SR (2021-10-19):
Ďakujem veľmi pekne. Ja som nestihol už asi rozpravu, predpokladám, že to bolo už ústne prihlasovanie a preto chcem využiť túto faktickú poznámku na kolegu len k tomu, aby som, pán minister, aj ja poďakoval za tento zákon, lebo ja som dosť kritický v sociálnej oblasti, to asi všetci viete, ale toto je fakt dobrá vec, už som to urobil aj na výbore. Takže ďakujeme a samozrejme tento návrh zákona podporíme.
E. Müllerová, poslankyňa: (2009-09-10):
Konštatujem, že návrh zákona bol podaný v lehote určenej § 72 rokovacieho poriadku, t. j. 15 dní pred rokovaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho na rokovanie 40. schôdze Národnej rady Slovenskej republiky. Návrh spĺňa z formálnoprávnej stránky náležitosti uvedené v § 67 a v § 68 zákona o rokovacom poriadku, ako aj náležitosti určené v legislatívnych pravidlách. Podľa vyjadrenia navrhovateľa problematika návrhu nie je upravená v práve Európskych spoločenstiev, ani Európskej únie. Priložené stanovisko ministerstva financií potvrdzuje, že návrh nemá vplyv na rozpočet verejnej správy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh prerokuje v druhom čítaní. Ďalej v súlade s rozhodnutím predsedu Národnej rady č. 1204 z 21. augusta 2009 navrhujem, aby návrh zákona prerokovali tieto výbory: ústavnoprávny výbor, výbor pre sociálne veci a bývanie, výbor pre zdravotníctvo, výbor pre obranu a bezpečnosť, výbor pre vzdelanie, mládež, vedu a šport, výbor pre ľudské práva, národnosti a postavenie žien ako gestorský výbor v lehote do 14. októbra, resp. v gestorskom výbore do 16. októbra 2009. Pán podpredseda, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2014-06-11):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hraško, jediný. Uzatváram možnosť prihlásiť sa do rozpravy ústne. A prerušujem rokovanie o tomto bode programu a budeme pokračovať až po hlasovaní. Vyhlasujem dvojminútovú prestávku. (Krátka prestávka.) (Po prestávke.)
Bittó Cigániková, Jana, poslankyňa NR SR (2021-06-29):
Ďakujem pekne. Takže sa nehnevajte na mňa, ale na seba, že ste nedávali pozor. Pán predsedajúci, v rozprave vystúpilo desať poslancov... (Ruch v sále. Prerušenie vystúpenia predsedajúcim.)
Solymos, László, poslanec NR SR (2013-06-04):
Ďakujeme pekne. Ja hlboko súhlasím s Jofom Viskupičom, že sú určité témy, ktoré jednoducho treba omieľať stále až dovtedy, kým proste nedosiahnem nejaký úspech. A pre mňa je veľmi sympatický ten entuziazmus, s ktorým Dodo Hlina určité témy ako nejakým spôsobom chce riešiť a rieši. A to je jedna z takýchto tém a ja si myslím, že treba ho v tom podporovať. A ja v každom prípade tento zákon, v každom prípade podporím, aj keď viem, že okrem televízie a na to, na čo my máme dosah s tým zákonom, okrem toho existuje internet a všetko a rôzne iné periodiká, kde, na čo nemáme dosah. Ale na to, na čo máme dosah a čo môžeme nejakým spôsobom usmerňovať v tomto smere, tak to musíme spraviť. Veľmi výstižné bolo to a veľmi sa mi páčilo, ako minule pri Trestnom zákone pán Hlina argumentoval proti tým drogovým dílerom, to je tiež taký istý prípad a tento prípad, čo sa týka reklamy alkoholu v médiách, to je taký istý podobný. Ďakujem pekne.
Kotleba, Marek, poslanec NR SR (2021-11-12):
Dobre, ale máte odborné znalosti na to, či to je respirátor, alebo nie je?
Lehotský, Tomáš, poslanec NR SR (2023-03-21):
Pán predsedajúci, ďakujem veľmi pekne. Vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 26. apríla 2023 a gestorský výbor do 28. apríla 2023. Pán predsedajúci, prosím, otvorte rozpravu k uvedenému návrhu zákona.
M. Číž, podpredseda NR SR: (2008-02-14):
Teraz vystúpi písomne prihlásený pán poslanec Štefanec. Ale pre korektnosť sa pýtam, pán Štefanec, je o 2 minúty 12.00 hodín. Stihnete? Nech sa páči.
Tomáš, Erik, poslanec NR SR (2021-11-03):
Všetkým úprimne ďakujem za faktické poznámky, aj opozičným kolegom, aj koaličným kolegom, Patrickovi Linhartovi dokonca aj za kompliment. Pán Lukáč, nebol som ani štátnym tajomníkom, ani poslancom v rokoch 2012 až 2016, mám rád fakty. Trinásty dôchodok nebol vyplácaný v tých rokoch, ale bol už vyplácaný vianočný príspevok, ktorý zaviedla moja predchádzajúca strana, neustále sa zvyšoval rapídne a napokon sme ho pretransformovali aj vďaka hlasom SME RODINA do trinásteho dôchodku. Viete, chlapci a dievčatá zo SME RODINA, keď vás tak nazvem, ja vás, ja vás mám v princípe rád a ja zas aj chápem, že v tej sociálnej oblasti, ona je ťažká, sa nie všetci môžete orientovať, a preto ste dostali aj podklady od pána ministra Krajniaka. Všetko beriem. Naozaj úprimne. Ale opakujete stále dookola tie isté veci, a pritom nedokážete zo seba sňať tú zodpovednosť za to, že za niečo ste hlasovali v opozícii a potom, keď máte ministra práce, tak ste tieto, toto hlasovanie vlastne znegovali a tie opatrenia zrušili. Jednoducho nie je možné plnohodnotný trinásty dôchodok vo výške priemerného dôchodku považovať za, resp. nie je možné sociálnu dávku vo výške od 50 do 300 eur považovať za plnohodnotný trinásty dôchodok, keďže dobre viete, že schválený trinásty dôchodok aj vašimi hlasmi mal byť vo výške priemerného dôchodku. Opakujem. V tomto roku by to bolo už vyše 500 eur. Lebo mnohých aj dôchodcov to prekvapí, ale dôchodok už, priemerný dôchodok už presiahol 500 eur. A takisto to bolo aj pri tej minimálnej mzde, či chcete, alebo nechcete, hlasovali ste za automat, že minimálna mzda je 60 % z priemernej mzdy, potom ste to zmenili, vstúpili ste do toho, a preto minimálna mzda na budúci rok nebude 680 eur, ale len 648 eur. To sú proste fakty.
Matovič, Igor, poslanec NR SR (2011-05-24):
Pán poslanec Maďarič, spomenuli ste, že Matovič sa včera zobudil v prípade tohto zákona. Nemám ten pocit. Pozrite si moje predošlé vystúpenie v prvom čítaní. A už vtedy v rozprave som povedal, že za žiadnych okolností túto novelu zákona v tejto podobe nepodporím. A presne to robím. A presne tak sa správam. Čiže to, že som pred pár dňami predstavil nejaké naše zásadné výhrady k tejto novele, bez splnenia ktorých nie sme ochotní hlasovať za túto novelu, je presne v súlade s tým, čo som tu hovoril pred mesiacom a pol v rozprave pri prvom čítaní. Takže to, že vy tu hovoríte teraz, že Matovič sa včera zobudil, mi pripadá také trošičku minimálne úsmevné. Viete, na rozdiel od vás ja nerozprávam do vetra, ale snažím sa prezentovať konkrétne výhrady a na týchto konkrétnych výhradách sa dohodnúť aj so stranou Most – Híd, hoci je to ťažké, a presadiť tieto zmeny do zákona, aby sa vlastne takto dosiahlo to, aby nebola prijatá novela zákona v tejto podobe, v akej je.
Šeliga, Juraj, podpredseda NR SR (2021-05-03):
Nech sa páči ako ďalší, pán poslanec Šutaj Eštok.
L. Žitňanská, poslankyňa: (2008-05-14):
Chcem sa vyjadriť k návrhu, ktorý predložila pani poslankyňa a s ktorým, samozrejme, nesúhlasím. A chcem veľmi podporiť stanovisko môjho kolegu spolupredkladateľa Pavla Freša v tom, že naozaj obsah tohto návrhu zákona nie je konfliktný. To, čo je v tomto návrhu zákona, môže z hľadiska obsahu dostať 150 hlasov. Toto môže dostať 150 hlasov. A už to dávno 150 hlasov aj dostať mohlo. Komplexný návrh, ktorý prišiel naozaj s opozdením do parlamentu, preto, pretože bol sľubovaný naozaj v januári, potom bol sľubovaný v máji a neprišiel tak, aby mohol byť riadne prerokovaný na májovej schôdzi, teda štandardným legislatívnym postupom, nemôže byť účinný v rovnakom čase ako tento návrh zákona, čo považujem inak, pani poslankyňa, za zlú prácu vlády, keď vláda nedokáže načas a riadne v termínoch predložiť vládny návrh zákona, ktorý má riešiť vzniknutú situáciu, keď to vláda ústami premiéra sľúbila. A pravda je aj to, čo hovorí pán poslanec Frešo, že to nevedela splniť preto, pretože ste sa nevedeli vo vnútri koalície dohodnúť. Opozícia v Slovenskom pozemkovom fonde ste sa nevedeli dohodnúť. A kvôli tomu čakáme. Preto ma ruší trošičku ten blahosklonný tón ku konštatáciám pána kolegu Freša, pretože nie je namieste. Naozaj nie je na mieste. Preto chcem na záver opätovne povedať, že tu je jeden bezkonfliktný návrh, ktorý môže dostať 150 hlasov. A my sa  uchádzame o týchto 150 hlasov. Ďakujem pekne.
Laššáková, Jana, podpredsedníčka NR SR (2014-06-03):
Pán poslanec Kuffa, nech sa páči.
J. Vaľová, poslankyňa: (2007-10-30):
Rozprávate, nie som si vedomá o nejakých urážkach. Pán Lipšic teraz pred chvíľou povedal, že teda falšuje ministerstvo veci. Ja, keď počúvam tie vaše, že ministerka je nekompetentná atď., väčšie urážky som v živote nepočula. Myslím si, že z mojich úst takéto urážky v živote nevyšli. A čo sa týka tých mamičiek. Zrazu začínate rozprávať, že tie mamičky sú poistené v prvom pilieri. Pán Frešo, pred chvíľou ste stále obracali tému, že ako dobre bude v druhom pilieri. Tak ja radšej vysvetlím občanom tie mamičky, ako budem reagovať na vaše tieto invektívy. Tak to poviem. V prvom pilieri si mamičky nasporia, dostanú dôchodok polovičný. V druhom pilieri budú mať nasporených 90-tisíc. Keď si budú chcieť kúpiť rentu, zistia, že túto rentu im nikto nepredá. Zrazu zistia, že tu majú iba 50 % dôchodku, príde euro a nebudú mať z čoho žiť. Takže požiadajú štát o hmotnú núdzu. Dnešná právna úprava je taká, že dávku v hmotnej núdzi dostanete len vtedy, ak nemáte na účtoch peniaze. A vy na účtoch peniaze máte.
Karahuta, Jaroslav, poslanec NR SR (2023-02-01):
Ďakujem pekne za slovo, pán predseda. Ďakujem za podporu od pána poslanca Takáča. Čo sa týka pána Kuffu, tak po prvé, čo sa týka investícií do zadržiavania vody v krajine, tak musíme rozdeliť Slovenskú republiku na dve časti. Je to, je to zhruba 1,7 mil., myslím, celkových hektárov, ktoré spadá pod nejakú formu ochrany prírody a tam má ochrannú ruku práve štátna ochrana prírody a plus, pokiaľ je to v národných parkoch, tak je to správa národných parkov. Sú to organizácie zriadené zakladateľom, ministrom životného prostredia, takže nikomu inému to ani nemôže dať, lebo minister sám nemôže toto platiť. A druhý bod, čo sa týka zachytávania vody v krajine, tak to sú prostriedky, ktoré budú v rámci schém štátnej pomoci vyplácané cez, v spolupráci s ministerstvom pôdohospodárstva na opatrenia na zachytávanie vody v prírode. Čiže to je tá druhá nechránená časť. A tým pádom vieme podporiť to, čo vlastne chceme. Nielen brániť produkcii emisných plynov, ale aj tie emisné plyny efektívne zachytávať do pôdy tak presne, ako to je definované v zákone. Takže ja si myslím, že toto je ozaj pozmeňujúci návrh, ktorý veľmi vhodným spôsobom doplnil vstávajúci vládny návrh zákona. A vlastne je to jeden z mála zákonov, ktorý má dopad v rámci všetkých rezortov, čiže od pôdy cez životné, možno aj cez kultúru, hospodárstvo a tak ďalej. Čiže podporme podniky, aby menej vylučovali emisných plynov. Na druhej strane urobme všetko pre to, aby to, čo sa vylúči, aby nebolo škodlivé pre nás, aby sa vracalo naspäť cestou záchytných opatrení do pôdy tam, kde patrí. A hlavne organický uhlík. Ďakujem pekne.
Pellegrini, Peter, podpredseda vlády SR pre investície a informatizáciu (2017-10-12):
Ďakujem veľmi pekne. Budem sa snažiť byť veľmi stručný. Chcem vám, chcem vás informovať, že prebehli bilaterálne rokovania s ministrami zdravotníctva Českej republiky a Maďarska, ktoré dopadli z pohľadu Slovenska veľmi pozitívne, nakoľko bola pánovi ministrovi Druckerovi prisľúbená podpora od obidvoch krajín v záverečnom hlasovaní o presídlení agentúry. Zároveň pán minister Drucker absolvoval pracovnú návštevu priamo v sídle EMA v Londýne, kde pán minister rokoval s vedením agentúry a diskutoval priamo aj so zamestnancami tejto agentúry. No a delegácia ministerstva zdravotníctva spolu s predstaviteľmi rezortu zahraničných vecí absolvovala aj pracovnú cestu do Lotyšska, Litvy a Estónska s cieľom prezentácie kandidatúry Slovenskej republiky na presídlenie agentúry do Bratislavy. Vzhľadom na fakt, že tieto pobaltské krajiny nepatria medzi kandidujúce krajiny o agentúru, existuje tu vysoký potenciál pre získanie týchto hlasov pre kandidatúru Slovenskej republiky. Minulý týždeň sa uskutočnila aj oficiálna prezentácia kandidatúry Slovenskej republiky na presídlenie agentúry v priestoroch Stáleho zastúpenia Slovenskej republiky v Bruseli pod vedením pána ministra Druckera. Na prezentácii boli prítomní zahraniční partneri, zástupcovia stálych zastúpení členských štátov EÚ a zástupcovia médií, ktorí po skončení prezentácie dostali priestor na otázky. Prezentácia kandidatúry Slovenska na presídlenie agentúry bola všeobecne zhodnotená ako vysoko profesionálna, čo potvrdzuje aj hodnotenie Európskej komisie z 30. septembra 2017. V tomto hodnotení Európska komisia konštatuje, že Slovenská republika jednoznačne spĺňa všetky prísne kritériá a je vhodným kandidátom na presídlenie agentúry. Minister zdravotníctva spolu so svojím tímom plánuje ďalšie bilaterálne stretnutia zamerané na prezentáciu profesionálne vypracovanej ponuky kandidatúry Slovenskej republiky a mesta Bratislavy ako vhodného kandidáta na presídlenie tejto agentúry. Ďakujem.
Grendel, Gábor, poslanec NR SR (2019-01-31):
Ďakujem za slovo, pán podpredseda. Keďže od otvorenia rozpravy prišli do sály ďalší poslanci, tak predsa len by som ešte raz zopakoval, že vláda Slovenskej republiky zobrala na vedomie tieto návrhy bez pripomienok, aj Legislatívna rada vlády zobrala obidva tieto poslanecké návrhy na vedomie bez pripomienok, čo sa podľa mojich vedomostí v tomto volebnom období nikdy v prípade opozičných poslaneckých návrhov nestalo. Je to malý zázrak. Rovnako ako je malý zázrak to, že máme tieto návrhy v druhom čítaní v Národnej rade. Je to vďaka podpore niektorých koaličných poslancov a chcel by som aj z tohto miesta poprosiť predsedov opozičných politických, teda koaličných politických strán a predsedov koaličných poslaneckých klubov, aby umožnili svojim poslancom hlasovať za tieto návrhy zákona. Pozmeňujúci návrh poslanca Národnej rady Slovenskej republiky Gábora Grendela k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov (tlač 1164). Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov, sa mení takto: 1. V čl. I v bode 3 v § 82c sa slová „1. januára 2019“ nahrádzajú slovami „1. septembra 2019“ a slová „31. decembra 2018“ sa nahrádzajú slovami „31. augusta 2019“. 2. V čl. II sa slová „1. januára 2019“ nahrádzajú slovami „1. septembra 2019“. Odôvodnenie: V súlade s odporúčaním legislatívneho odboru Kancelárie Národnej rady Slovenskej republiky a vzhľadom na presunutie návrhov zákona z pôvodného termínu až na rokovanie nasledujúcej schôdze Národnej rady Slovenskej republiky sa odkladá termín nadobudnutia účinnosti návrhu zákona z 1. januára 2019 na 1. september 2019. Pričom v tejto súvislosti bolo treba zodpovedajúcim spôsobom upraviť aj prechodné ustanovenia tohto legislatívneho návrhu. Dôvodom pre tieto úpravy je nielen aktualizácia legisvakačnej doby vzhľadom na zmienený presun návrhu zákona na ďalšiu schôdzu Národnej rady, ako aj zohľadnenie skutočnosti, že na uplatnenie novej právnej úpravy bude potrebné prijať predpisy Slovenskej advokátskej komory, resp. ich upraviť. Takže dávame dlhší časový priestor s kolegami na to, aby sa všetci mohli v pokoji pripraviť na skrátenie koncipientskej praxe, aby advokátska komora mala dostatočný časový priestor a všetci ostatní, ktorí sú do tejto problematiky zainteresovaní. Ďakujem za slovo.
Blaha, Ľuboš, poslanec NR SR (2024-02-16):
Ďakujem pekne, pán poslanec. Teraz dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Stachurovi, ale ešte predtým som videl procedurálny návrh, dobre som videl? Pán poslanec Stuška, nech sa páči, či? (Reakcia z pléna.) Stiahnuté, výborne, dobre, dohodnuté. Takže, pán poslanec Peter Stachura, nech sa páči.
P. Paška, predseda NR SR: (2008-11-25):
(Hlasovanie.) 136 prítomných, 83 za, 21 proti, 32 sa zdržalo. Sme v treťom čítaní . Otváram rozpravu. Nik sa neprihlásil. Vyhlasujem ju za skončenú a budeme hlasovať.
Martvoň, Anton, poslanec NR SR (2014-11-10):
Ďakujem pekne. Pán poslanec Číž, veľmi pekne ďakujem za vystúpenie. Plne súhlasím s tou časťou tvojho vystúpenia, kde si hovoril o pánovi Frešovi. Je fakt zaujímavé, že človek sa tvári ako veľký demokrat, a pritom pán Frešo vymkol vlastného člena, dokonca skrýval sa pred vlastným členom v centrále SDKÚ a nepustil ho dnu. Nakoniec pán Matej musel robiť aj tlačovku k tomu. Pán Frešo bol známy, ako si to aj ty povedal, že dáva šancu našim mladým smerákom, čo je len paradox, že nedáva šancu mladým vo svojej vlastnej strane, ktorí museli opustiť SDKÚ. A radšej odišli, lebo videli tú demokraciu v SDKÚ. Čo je ďalšie zaujímavé, pán Číž, plne s tebou súhlasím, že je to veľmi zaujímavé, keď pán Lipšic tvrdí, však, aha, dôkazy sú niekde na internete. Ale však aj nejaké dôkazy sa objavili ohľadom trestného stíhania pána Grendela na Topkách.sk. No tak nech sa k tomu vyjadria! Taktiež je veľmi zaujímavé, keď pán Lipšic alebo opozícia sa chytá argumentov niečoho, že proste nás krivo obviňujú alebo našich predstaviteľov z nejakej firmy. No ja neviem, čo bude robiť pán Lipšic, keď sa na Saint Vincente objaví na jednej adrese NOVA Ltd., HZDS Ltd., a Islamský štát Ltd.? To bude znamenať, že sú prepojení? Však to je choré a smiešne zároveň, s čím tu prichádza opozícia. Čiže, proste sú zúfalí.
Schlosár, Rastislav, poslanec NR SR (2022-03-22):
V tejto rozprave vystúpil jeden pán poslanec, takisto nepadol žiaden procedurálny návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
D. Švantner, poslanec: (2001-10-24):
Ďalšia vec. Vy tu dôvodíte tým, čo sa vlastne zdôvodniť nedá. Hovoríte o tom, že nám teplárne chátrajú a za chvíľu nám skončia. Ale to je práve dôvod na to, aby sme tú elektráreň udržali čo najdlhšie v prevádzke až dovtedy, kým neopravíme teplárne, o ktorých ste hovorili. Zvlášť je to zaujímavé, že vy, ako zástupca zelených na Slovensku, hovoríte o týchto záležitostiach tak, ako hovoríte. Ďakujem za pozornosť. I. Presperín, podpredseda NR SR: Ďakujem. Pán poslanec Gašparovič má slovo.
O. Nachtmannová, poslankyňa: (2009-10-28):
A k pánovi poslancovi Ivančovi. Nie je pravda, čo ste povedali. Síce potom ste to poopravili, že som sa vyjadrila aj k obsahu zákona. Je to tak. Vyjadrila som sa, jednak som sa priklonila k slovám pani poslankyne Tóthovej. Nebudem predsa opakovať to, čo už raz zaznelo. A jednak som sa dotkla otázky migrácie. V tomto celkom s vami nesúhlasím. To, čo ste sa tu snažili prezentovať. Ja som povedala, že, samozrejme, keďže ten obsah musí byť rovnaký, ale keď je forma zvolená rozdielna, tá adaptácia, to mi uznáte, tých detí by trvala dlhšie. Ďakujem za slovo.
Šeliga, Juraj, podpredseda NR SR (2020-04-23):
Pán poslanec Suja.
Kollár, Boris, predseda NR SR (2022-10-18):
Vážení kolegovia, prosím, zaujmite miesta v sále, budeme hlasovať. Poprosím aj všetkých, ktorí sa nachádzajú za plénom vzadu. Janko, prosím, vyžeň ich všetkých do sály. Kolegovia, prosím, zaujmite miesto v sále, budeme hlasovať. Pristúpime k hlasovaniu v prvom čítaní o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 . Je to tlač 1271. Dávam slovo spravodajcovi, ktorého určil navrhnutý gestorský výbor pre financie a rozpočet poslancovi Jozefovi Hlinkovi, aby uviedol hlasovanie. Pán poslanec, prosím, použite to pravé hlasovacie zariadenie, lebo tam vás stále vykazuje, že ste neni prítomný. Ďakujem. Nech sa páči, máte slovo.
Sulík, Richard, predseda NR SR (2011-03-22):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Vyhlasujem rozpravu za skončenú. Chce zaujať stanovisko navrhovateľka? Nie. Spravodajca? Nie. Prerušujem rokovanie o tomto bode programu. Nasleduje čítanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 277. Návrh na jeho pridelenie na prerokovanie výborom je v rozhodnutí č. 276. Pani ministerka, nech sa páči, uveďte návrh zákona.
Schlosár, Rastislav, poslanec NR SR (2023-02-14):
Pani poslankyňa Zemanová, ja s vami absolútne nesúhlasím, keď tvrdíte to, že klesá počet umelých potratov, tak tá situácia je dobrá, netreba sa ňou zaoberať. Ja hovorím, že pokiaľ existuje hoci len jeden umelý potrat, jedno zabitie nenarodeného dieťaťa, ktoré je na Slovensku legálne, hoci sa uskutočnilo len na základe požiadania matky, aby jej tento zákrok vykonali, aby jej zabili jej vlastné dieťa, tak táto situácia nebude dobrá a bude ju treba riešiť, preto aj tento návrh zákona podporujeme.
Kaník, Ľudovít, poslanec NR SR (2010-08-05):
Pani poslankyňa, sociálny štát je taká mantra, ktorou sa oháňate vy, pán Fico a ďalší vaši kolegovia, pričom výsledky vášho vládnutia sú krajne nesociálne. Sociálne sú len vaše reči, sľuby. A o tom bolo celé vaše vystúpenie. Veľmi pozorne som ho počúval, ale naozaj štatistiky si vie prečítať každý. Prečítať a citovať nejaké materiály z Európskej únie, to naozaj dokáže každý. A čo ste urobili za štyri roky pre túto krajinu, keď ste boli ministerka? Čo ste urobili pre tých, ktorí sú sociálne odkázaní? Ako ste znížili počet sociálne odkázaných? Všetko negatívne narástlo počas vášho mandátu, počas vášho pôsobenia. Ale vy nebudete iná, jednoducho. Vaše myslenie je skutočne ako z inej galaxie, alebo minimálne z predminulého storočia, takže nemám ani len pocit, že sa čokoľvek môže zmeniť. Ale musím povedať, že vy ste nebezpeční pre túto krajinu, pretože keby ste ju mali možnosť riadiť, tak nás zavediete presne po tej ceste, ktorá doviedla tie krajiny, ktoré presadzovali socializmus v Európe, k tomu, že dnes musia škrtať dôchodky, škrtať platy pracovníkov vo verejnom sektore, zvyšovať dane a takýmito drastickými opatreniami znižovať životnú úroveň občanov. Tomuto sa musíme brániť, či to bude prichádzať takéto tlaky z Európskej únie, alebo niekedy prichádzali možno zo Sovietskeho zväzu, takže, pani ministerka, takto určite nie. Vy ste tu vykonávali štyri roky socialistický experiment na tejto krajine a všetci videli a vidia, aké výsledky priniesol. Rastúce rady nezamestnaných, rastúce rady sociálne odkázaných. (Potlesk.)
Bugár, Béla, podpredseda NR SR (2011-06-01):
Pani spravodajkyňa, nech sa páči, môžete vystúpiť na záver.
Laššáková, Jana, podpredsedníčka NR SR (2013-03-14):
Ďakujem, pán spravodajca. Otváram všeobecnú rozpravu. Do rozpravy som dostala písomné prihlášky, hlási sa za poslanecký klub SDKÚ – DS pani poslankyňa Žitňanská, za MOST – HÍD pán poslanec Hrnčiar, Kresťanskodemokratické hnutie pán poslanec a predseda výboru Ján Hudacký, za stranu Sloboda a Solidarita pán poslanec Ľubomír Galko, ďalej sú písomne prihlásení do rozpravy pán poslanec Miroslav Beblavý, podpredsedníčka Národnej rady Erika Jurinová, pán poslanec Chren, pani poslankyňa Vášáryová a pán poslanec Jarjabek. Nech sa páči, pani poslankyňa Lucia Žitňanská, za klub SDKÚ – DS, máte slovo.
Bublavý, Dušan, poslanec NR SR (2017-06-21):
Ďakujem za slovo. Pán kolega Heger, ty si nastolil otázku, prečo sú predkladatelia župani tohoto návrhu. Samozrejme, tvoji kolegovia ťa veľmi rýchlo doplnili, že je to kvôli volebnej kampani. Ale dajme si ruku na srdce, veď volebná kampaň je stále. A každý rok sú nejaké voľby. Takže keď si nalejeme čistého vína, kto vie viac o regiónoch, ak nie župani? Veď oni veľmi dobre vedia, že tam, kde nie je infraštruktúra, rýchlostné cesty a diaľnice, tak sa ničia komunikácie a cesty, ktoré má v správe župa. A tým, že musia sa vynaložiť finančné zdroje na rekonštrukciu týchto ciest a tie finančné zdroje sa môžu úplne inde, v ďalšom sektore použiť, tak je to na náklady samosprávnych krajov. Ja si myslím, že otvorenie dlhovej brzdy by ste mali, kolegovia, krížom cez politické spektrum podporiť a to hlavne kvôli tomu, že ľudia a občania sú všetkých strán a je jedno, či volí pravých, ľavých, modrých, zelených, ale všetci chcú žiť. Aj tie hladové doliny, kde nie je komunikácia a infraštruktúra, aj tí by chceli prácu. Ale aký podnikateľ tam príde, aká firma tam otvorí svoj podnik, ak tam nie je komunikácia? Ťažko budete vysvetľovať aj vy svojim voličom, že sme to nepodporili preto, lebo kradnú, lebo to, lebo ono. Veď, vážená opozícia, dajte si ľudí do kontrolných mechanizmov, dajte si svoje podmienky, za akých podporíte tento návrh, a je to vyriešené. Ja si myslím, že naozaj je potrebné vziať rozum do hrsti a podporiť tento návrh a využiť ten potencionál, ktorý sa nám rysuje.
Danko, Andrej, predseda NR SR (2016-04-21):
Ďakujem, pán poslanec Gábor Grendel. Slovo má pán poslanec Oto Žarnay.